Նախկին **ոստիկանական նախագահության շենք** (գերմ.՝ Polizeipräsidium), Կալինինգրադի Սովետսկի պողոտայում տեղակայված ճարտարապետական հուշարձան (մինչև 1945 թվականը՝ Քյոնիգսբերգ)։

Պատմություն
-----------

Ոստիկանական նախագահության շենքը կառուցվել է 1912 թվականին, որ հեռու գտնվող քանդված Շտայնդամ դարպասների տեղում (գերմ.՝ Steindammer Tor) Շտրեզեմանշտրաս (գերմ.՝ Stresemannstraße) 3-7 հասցեում։

Ազգային սոցիալիզմի ժամանակ՝ 1933 թվականից մինչև 1945 թվականի սկիզբ, շենքում տեղակայվել է Գեստապոյի վարչությունը։ Այդ ժամանակահատվածում, փողոցի վերանվանման հետ կապված, շենքը գտնվել է գեներալ Լիցման շտրաս (գերմ.՝ General-Litzmann-Straße) 3-7 հասցեում։

Երկրորդ համաշխարհային պատերազմից հետո, մինչև Խորհրդային Միության փլուզում, շենքում տեղակայվել է ԽՍՀՄ Ներքին գործերի ժողովրդական կոմիսարիատի Կալինինգրադի տարածքային վարչությունը, այնուհետև՝ ԽՍՀՄ Պետական անվտանգության կոմիտեն։

Ճարտարապետություն
-----------------

Շենքը կառուցված է կարմիր կլինկերային աղյուսներից, «նեոռենեսանս» ճարտարապետական ոճով։

Շենքի շքամուտք
Շենքի նախագծի հեղինակն է կառուցման գծով ավագ գաղտնի խորհրդական (գերմ.՝ Geheimer Oberbaurat) Օսկար Լաուվերը (գերմ.՝ Oskar Lauver): Շինարարությունն իրականացվել է շինարարության գաղտնի ավագ խորհրդատու Էդուարդ Ֆյուրստենաուի (գերմ.՝ Eduard Fürstenau) ղեկավարությամբ։

Շենքն ունի քառանկյուն կառուցվածք երկու ներքին բակերով։ Աջ թևը զարդարում է տեռասով պատշգամբը։ Տանիքը նախկինում պսակված էր այժմ գոյություն չունեցող աշտարակներով։ Կենտրոնական, ամենախոշոր աշտարակը հագեցած էր դիտման հարթակով։

Քանդակներ շքամուտքում
Հիմնական մուտքի պորտալում կա խեցեքարից ռելիեֆ, որը 1913 թվականին ստեղծել է քյոնիգսբերգցի քանդակագործ Ստանիսլավ Քաուերը, որը քաղաքում ստեղծել է մի շարք գործեր («Պուտտո» ցայտաղբյուրը, Շիլլերի հուշարձան, Նիմֆան լոգանքից հետո քանդակը և այլն)։ Կենտրոնական բարձրաքանդակի գլխավոր տարրը հնագույն ռազմիկի գլուխն է։

Պորտալի վերևում եղել են այժմ գոյություն չունեցող չորս ֆիգուրներ։

Ներկա վիճակ
-----------

Խորհրդային Միության փլուզումից հետո շենքում տեղակայվել է Ռուսաստանի Դաշնային անվտանգության ծառայության Կալինինգրադի շրջանային գրասենյակը։

2017 թվականի դրությամբ ոստիկանական նախագահության շենքը պետության կողմից պաշտպանվում է որպես տարածաշրջանային նշանակության մշակութային ժառանգության օբյեկտ։

2015-2016 թթ. իրականացվել են համընդհանուր վերականգնման աշխատանքներ։

Գրականություն
-------------

* Baldur Köster, Königsberg: Architektur aus deutscher Zeit. Der Kneiphof, Heft VII. Die Bau- und Kunstdenkmäler in Königsberg, Husum Druck- und Verlagsgesellschaft, 2000, Husum;
* Markus Podehl: Architektura Kaliningrada: wie aus Königsberg Kaliningrad wurde. Materialien zur Kunst, Kultur und Geschichte Ostmitteleuropas, 1, Herder-Institut, 2012, Marburg.

Ծանոթագրություններ
------------------

1. ↑  Постановление Правительства Калининградской области № 132 от 23.03.2007
2. ↑  Sofern nicht anders ausgewiesen, folgt der Artikel Polizeipräsidium dem Werk von Köster, Nr. 56, S. 126: Polizeipräsidium.
3. ↑  Свод памятников археологии Калининградской области, Калининград, 2005.(ռուս.) // *Наследие народов Российской Федерации*.
4. ↑  *Herbert Meinhard Mühlpfordt* Königsberger Skulpturen und ihre Meister 1255-1945. — 1970.
5. ↑  "Территориальные органы ФСБ России : Федеральная Служба Безопасности". www.fsb.ru. Retrieved 2017 թ․ փետրվարի 15.
6. ↑  "Список памятников | Официальный сайт администрации городского округа «Город Калининград»". www.klgd.ru. Արխիվացված է the original 2017 թ․ փետրվարի 14-ին. Retrieved 2017 թ․ փետրվարի 15. `{{cite web}}`: Unknown parameter `|dead-url=` ignored (`|url-status=` suggested) (help)
7. ↑  "Бывший полицейский президиум: история здания ФСБ на Советском проспекте. Спецпроект Клопс.Ru "Осколки Кёнигсберга"". klops.ru. Retrieved 2017 թ․ փետրվարի 15.

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Ոստիկանական նախագահության շենք** կատեգորիայում։ |